Universis, etc. Frater Hugo permissione divina abbas humilis monasterii S. Martini Eduensis, salutem in domino. Noverint quod ad instantiam fratris Regnaudi de Valletes monachi et Cellerarii nostri de S. Petri monasterio, de assensu etiam et voluntate ipsius, tradidimus concessimus et deliberavimus pro nobis et pro successoribus nostris fratri Girardo sacriste prioratus nostri de S. Petri monasterio et pariter ejus successoribus pro tempore futuris sacristis prioratus predicti bordelagium seu omnes quascumque acquisitas res ab ipso fratre Regnaudo, de nostris licentia et autoritate, a Durando dicto Philhart de Bocelmo et Agnete ejus uxore, sub hac conditione tamen quod idem sacrista et ejus successores, qui pro tempore fuerint, teneantur solvere et reddere annuatim pro predictis rebus acquisitis religiosis viris priori et conventui nostro monasterii S. Martini Eduensis predicti viginti solidos fororum Nivernensium pro tempore currentium, in villa de S. Petri monasterio pro anniversario dicti fratris Regnaudi annuatim in dicto monasterio S. Martini ab ipsis religiosis perpetuo celebrando; promittentes nos bona fide pro nobis et pro nostris successoribus contra traditionem et concessionem, etc., presentium litterarum non venire, etc. Datum die festo Nativitatis beati Johannis Baptiste, anno M CC XCVI.